Кристоф Мекел
Когато се завърнах вкъщи

Превод от немски: Венцеслав Константинов, —

chitanka.info

Когато се завърнах вкъщи,

намерих в стаята си някакъв моряк,

който с лодка бе заседнал върху шкафа ми

и се опитваше оттам да слезе —

причината за своята поява не можа да обясни.

Вчера изненадах козе стадо,

което хрупаше ресните на килимите,

а завчера — един китаец,

който пробваше костюмите ми под предлог,

че бил объркал входа.

И ако утре ято жерави влети в прозореца ми,

това не би ме удивило повече, отколкото ако след ден

пристигне слон и ме помоли да го поизкъпя.

Подобни работи се случват тук и нощем.

Смятам просто да напусна стаята.

1959

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.